khistorydata/jeongjo-sjw-relations huggingface dataset:
정조 9년 · 목
敎曰。明日殿試。侍臣不可不備員。在外及呈告人員竝許遞。政官牌招開政。待下批牌招察任。○以尹長烈爲執義。兪彦脩爲司諫。柳[權:I-PERSON]之彥柳[權:I-PERSON]世規爲掌令。朴宗正白師謹爲持平。朴基正爲正言。李師濂爲獻納。申耆爲校理。徐美修爲修撰。成種仁鄭致淳爲副修撰。趙鼎鎭爲輔德。
정조 9년 · 강
罷執義尹長烈。持平白師謹朴宗正。正言朴基正職。遞掌令權世規。
정조 9년 · 목
敎曰。旣無情勢。則侍臣參班在明。無端違牌。事極駭然。豈其畏寒而然乎。抑不知慶科科名乎。今日違牌兩司竝罷職。仍令該曹拿推。在外人許遞。前望單子入之。待下批牌招察任。朝者傳敎。呈告及未肅拜人。竝命許遞。則兩司長官未免獨漏。政院擧行。皆如此矣。當該承旨爲先從重推考。
정조 9년 · 강
遞副修撰鄭致淳孟至大。修撰徐美修。
정조 9년 · 목
敎曰。在外及未肅拜玉堂竝許遞。前望單子入之。待下批牌招察任。又敎曰。修撰徐美修本職許遞。
정조 9년 · 강
命鄭萬始等敍用。
정조 9년 · 목
政院。以應敎鄭萬始。修撰李鼎運尹序東罷散啓稟。敎以。敍用。
정조 9년 · 강
命趙應鉉。添問目取招。
정조 9년 · 목
因平安監司鄭一祥。平壤府囚推罪人趙命海等同推啓本。敎以。觀此査啓。趙應鉉暗地密嗾之狀。節節綻露於趙命海之供。以此査啓。分付禁府。應鉉處。使之添問目取招。
정조 9년 · 강
飭囚徒掩諱之習。
정조 9년 · 목
因刑曹都囚徒。敎以。囚徒之逐日修納刑房。法意果何如。而近來囚徒。全不着意修正。各司罪人。必皆掩諱。不卽這這載錄。雖以今日言之。因日寒。欲放輕囚取見。則時囚一人外。無載錄。寧有是理。卽見史官。摘奸以來。此後承旨逐日。分申前後取見。復踵前習。當該典獄官員。直捧汰去拿處傳旨。承旨若或掩置。則隨現難免重勘。該房院吏當杖配。以此載之該房故事。該曹該署謄錄。且以該房言之。日氣猝寒。則囚徒事。當申飭修正。而應上之修正本。何時下敎。今始入啓。今之該房。可謂寶臣之罪人。爲先從重推考。
정조 9년 · 강
命沈正鎭分揀。劉興澤棍放。
정조 9년 · 목
因北所衛將沈正鎭汰去傳旨。敎以。老蔭何以詳知。此傳旨。特爲分揀。○義禁府啓言。慶熙宮衛將劉興澤。請刑推得情。敎以。汰去。令兵判決棍次放送。
정조 9년 · 강
命遣吏郞。摘奸受 香所諸執事淸齊。
정조 9년 · 목
東南 廟吉由 祭受香。在再明也。
정조 9년 · 강
御春塘臺。行庭試文武科會試。讀券官。金熤李在協吳載純朴祐源。對讀官。洪文泳趙城鎭李敬一曺允大申耆沈晉賢。考官鄭存謙。分所考官李福源鄭好仁李柱國徐有大李東燁。參考官。李夔李泰永李潤慶李仁秀李翼晉鄭信違趙雲履。
정조 9년 · 목
具翼善冠袞龍袍。乘輿出賓陽門。詣春塘臺陞座。敎曰。分所試官進詣丹楓亭。待帳前叢射。一體試射。仍命同副承旨事變注書兼春秋一員。進去丹楓亭。一依殿座例擧行。又命有大曰。儒生分坐後。卽當試射。分付差備官。如有代入者。一一摘發。不然。科場用情律外。當以師律嚴治。預令申飭。○以擬唐石府統軍尉遲敬德。謝於躍馬翼蔽之日。諭以衆人證功必叛。我獨保明。福善有徵。何相報速也。特賜金銀一篋爲表題。登賢門爲銘題。○敎曰。登賢門。乃是春臺挾門。每於此臺。設科取人。故蓋取此意。直赴人等。俾各知悉。分坐臺上製進事分付。又敎曰。儒生等。各坐整齊。毋相往來。使之盡意書呈。待四五張來會。卽爲呼呈。俾無先後倒置之弊。右副承旨進詣收券所。封彌字號。照檢申飭。易書亦爲申飭善寫。又敎曰。武所擧子數多。分日勢難畢試。雖延至二日。詳細考試。入格擧子。勿脫衣服事申飭。又敎曰。武所試官徐有大差祭代。趙圭鎭。丹楓亭分所試官李柱國差祭代。金思穆爲之○入小次。少頃陞座。敎曰。武擧講書。獨非科試。討逆慶科。亦宜志喜。許多入格擧子。只取六人。未免太峻考。將不成龍虎榜。使之緩考之後。無論能否。無遺入格。及其殿座。以此提飭。則反又出不栍。擧措之顚倒姑舍是。飭敎之下。始若玩弄者然。事體所在。極爲駭然。命官外武所諸試官。一竝罷職。又敎曰。行副司直鄭昌聖。兵曹判書徐有隣。禮曹判書金履素。副護軍孫相龍。都總經歷金養和。修撰成種仁。武所試官爲之。又敎曰。試官徐有隣代。副總管李秉鼎爲之。又敎曰。丹楓亭分所試官金思穆趙雲履差祭代。趙時偉李敬進爲之。又敎曰。試官金養和差祭代。都總都事洪龍健爲之。又敎曰。紀網雖曰解弛。帳殿安寶。替令下屬爲之。極爲駭然。當該尙瑞院官員。先汰後拿。其代令該曹口傳差出。承旨李亨元曰。領敦寧鄭存謙。走伏金吾門外。恭俟鈇鉞之誅云。係是大臣去就。敢達矣。敎曰。今日之事。奚時爲欠誠而欠敬。此蓋諸試官不職之罪。卿是命官。不過與聞試事。在卿有何難安之端。安心勿待命。待明朝入來主試事。遣史官傳諭。敎曰。武所諸試官。命官外。竝越俸一等。又敎曰。日勢已暮。武所試官。姑爲退去。待明朝設場。仍命諸試官合考折榜。取張至冕等十一人。敎曰。新恩政事。當日爲之。又敎曰。入格儒生。待明朝入侍事分付。
정조 9년 · 강
以李聖圭爲大司憲。洪秀輔爲大司諫。朴聖泰爲執義。安廷鉉爲掌令。金熙朝申馥爲持平。韓商新爲正言。鄭萬始爲應敎。李鼎運尹序東爲修撰。李東稷爲副修撰。前望也。
정조 9년 · 강
命御將李柱國兼察禁將。右捕將具明謙兼察左捕將。
정조 9년 · 목
禁衛大將徐有大罷職也。○敎曰。右邊捕盜大將具明謙牌招。左邊捕盜大將兼察。
정조 9년 · 강
推兵曹判書徐有隣。榻敎也。
정조 9년 · 목
陞座。敎曰。 御筆今將陪進于東南 廟。而門路則自永肅門石渠門。路由靑陽門弘化門矣。乘輿詣石渠門前路。祗送訖。還御座。命入格儒生進士鄭大容金洛淳朴孝成朴宗謙入侍。命呼新來。敎曰。直赴擧人。餘數尙多。各技應射。又將日暮。考講則分所爲之。似好矣。又敎曰。講分所試官。行副司直鄭民始。同中樞李漢豊。兵曹參知李家煥。檢校待敎李崑秀爲之。又敎曰。講分所試官。吏曹判書趙時俊。同知曺學臣。曹司衛將金夢華。僉知李哲[晳:I-PERSON]。待敎尹行恁[任:I-PERSON]爲之。民始時俊等。分左右就座。擧人等各呼名。分詣應講。敎曰。訓鍊正口傳差出。先執鼓後謝恩。敎曰。當該軍器寺官員。爲先汰去。過齋後。今兵曹決棍。考官鄭昌聖曰。親臨殿試。事體尤別。而今番試所擧行。極爲稽忽。試期全不待令。擧子考籍。亦多闕漏。事甚駭然。當該掌務官。事過後科治。敎曰。旣已汰去。分揀。敎曰。兵曹郞廳姜彙鈺汰去。過齋後。令兵曹決棍。承旨金尙集曰。領敦寧鄭存謙。死罪未勘。只俟嚴誅云。故敢達。敎曰。卿之如是牢執。豈不萬萬過當乎。予於卿竊爲慨然者。諸試官處分。出於嚴科場存事體之義。在卿旣無箚着之端。若此則試官中。設有狼藉行私。至於現發。因命官之主誠。將不得論勘。卿何不念後弊之掣肘乎。且此事。與向來承宣事。大有異焉。卿須諒此。安心勿待命事。更遣史官傳諭。直赴人等考試訖。敎曰。諸試官進詣北所。修正試記以入。乘輿由賓陽門還內。
정조 9년 · 강
召見承旨趙興鎭于壽康齋。
정조 9년 · 목
予曰。榜目幾何修正乎。知入。又敎曰。夜己深矣。通化門使之下鑰。詳細修入之意。分付試官等處。
정조 9년 · 강
命訓將具善復。兼察御將禁將。
정조 9년 · 목
御營大將兼察禁衛大將李柱國。以東南 廟獻官出去也。
정조 9년 · 강
命恩賜中尹永僖。來頭殿試稟處。
정조 9년 · 목
承旨金尙集啓言。今科恩賜中尹永僖。乃是應赴者。而試券及榜目。有永偉而無永僖。永偉卽永僖之弟。而赴會試者也。此是兄弟試券誤換之致。尹永偉拔去榜目。改修正以入。尹永僖來頭直赴殿試一款。令該曹請稟處。從之。
정조 9년 · 강
命金鍊剛紅牌成給。
정조 9년 · 목
兵曹判書徐有隣啓言。延安居金鍊剛。以本道都試居首。得蒙直赴殿試之恩典。而身故。付諸榜目。紅牌成給事。其子上束呼籲。故取考法典。則殿試前身故者。相當贈職。而係是恩典。不敢擅便。敢達矣。從之。
정조 9년 · 목
以兪漢敬爲修撰。金履鏞爲副修撰。趙光存爲 敬陵參奉。宋煥昌爲 明陵參奉。光存以下。竝初仕也。柳匡天爲相禮。
정조 9년 · 강
敬陵弘陵補土。 明陵修補及 碑文御筆奉請吉日。命退行。
정조 9년 · 목
禮曹啓言。 敬陵 弘陵補土。 明陵修改。勢難及期擧行。 碑文御筆奉詣 陵所。初八日改定。始役吉日。初九日退行。允之。
정조 9년 · 강
召見兵判徐有隣。畿伯徐有防于重熙堂。
정조 9년 · 목
予曰。奉安使薄暮渡江云。達夜趲程。始可到通津矣。有防曰。俄見下吏私報。過江後。彩輿又爲折傷。蒼黃改備云。不勝驚歎矣。予曰。南道年事。此東道何如。有防曰。別無加減。而秋後大水。自多被災。災結得數千結然後。始可磨勘。誠爲可悶矣。
정조 9년 · 강
召見戶判趙㻐。補土堂上具善復李文源。兵判徐有隣。畿伯徐有防。有司堂上趙時俊于誠正閣。
정조 9년 · 목
予曰。今番奉安使下去時。實錄彩輿。再次折傷。至有草索結鞭之擧云。所聞極爲驚駭。㻐曰。彩輿中新造者。上重下弱。故當初造出之時。不無慮矣。命善復文源曰。卿等亦聞奉安使消息否。善復曰。略聞知矣。予曰。昨日日暮後渡津云。若趁金浦前進。勢將達夜行役。沿路所見。可不駭然乎。善復曰然矣。謂有隣曰。卿亦聞之此事。而蓋今番奉安之行。不時離發。故自多窘速。不無生事之慮矣。果如所科。致有此擧矣。僉曰然矣。奉安事體莫重。沿路驅馳。迫昏渡涉。不無杠缸之弊矣。謂時俊曰。加分耗條取用事。何以爲之耶。時俊曰。今番東南 廟碑役時。所入物力。以三賑穀加分耗條取用云。 御製睿製之刻竪。所重有在。本 廟事體。亦與他自別。毋論某處錢穀。豈不可取用。而第於頒者。旣因臺疏。不爲取用於補土之役。則耗條雖異元穀。似當有更合商量之道矣。
정조 9년 · 강
英陵補築。命補上堂上稟處。
정조 9년 · 목
京畿監司徐有防啓言。 英陵主脈西邊不遠之地。水道會合處。每經潦雨。輒被衝破。曾於年前。本 陵官若干補築。而今番秋霖。潰決如前。待開春卽令地方官。眼同本 陵官。從便補築似好。故敢達矣。敎以。補土堂上。旣命入侍。便之稟處。
정조 9년 · 강
嚴飭 陵幸植炬。先期燃火之弊。
정조 9년 · 목
京畿監司徐有防啓言。在前 陵幸植炬時。自京畿境。至晝停所或 陵所。畿邑擔當擧行。而大駕出宮後。大旗先過。吹打隨到然後。畿邑所植之炬。方始燃火。至於百官軍兵先導時。則只擧傍植小炬者。自是已行不易之例。而今番 陵幸時。大旗與鼓吹尙遠之時。京司下隸輩。不有法式。恐喝外邑下吏。便之先期燃火。深夜昏黑之中。雖不辨其其司下隸。而一邑吏。不勝其威脅。經徑先燃火。畢竟幾乎生事。伊時窘速罔措之狀。實無可言。此若不痛加嚴斷。一番定制。來頭之弊。又將如前。臣意則陵幸時植炬差使員。必令先導於挾輦頭局之前。以爲臨時如例燃炬之地。經司下隸之威喝徑燃者。自臣營捉送秋曹。從重照勘之意。請定式施行。從之。敎以。聞極駭然。此後龍旗吹打尾局大旗幟頭局。植炬差使員一員。隨往到信地始燃。如是定式。而京各司又有捉令爇 火之擧。則各持下吏當該官員摘發。自本道指名狀聞。亦令兵曹知悉。蛟龍旗次知。本曹郞廳一人。與該差使員眼同檢飭。
정조 9년 · 강
英陵潰缺處。命補土堂上奉審後。圖形以來。
정조 9년 · 목
敎曰。今聞畿伯筵奏。 英陵主脈西邊。有沙汰潰缺處。工役頗不些云。旣聞之後。不可不越卽奉審。此與 陵上石物執頉 有異。政府以下。不必進去。近有 陵園補土之後。差出堂上。仍以此堂上。今日辭朝。使之進詣奉審後。圖形以來。又敎曰。相地官一員。以禮賓參奉具聖元帶去。
정조 9년 · 강
東南 廟碑役。命以賑廳營建物力取用。
정조 9년 · 목
兵曹判書徐有隣啓言。碑役物力。旣無出處。故不得已以三賑穀加分耗條取用之意。頃有仰稟。而吏判所奏。旣出經法。理宜聽施。姑先以賑廳所在營建物力中取用。充報之道。從後更商。似好矣。敎以。然則依此爲之。
정조 9년 · 강
命別庫貢價換貿。就議大臣。
정조 9년 · 목
戶曹判書趙㻐啓言。百官頒祿及軍兵放料。則假令磨鍊。計朔分排。庶可堇堇支過。而別庫貢價米。則因惠廳米及訓營兼料米一萬四千石之還報。無以支用。勢將依昨年例。請貸於惠廳。而惠堂以爲。米條則不足。賑廳錢則猶可推移云。若以關四小米一萬五千石或二萬石。劃給惠廳。而取用賑廳錢。則似爲便好矣。予詢惠堂。徐有隣啓言。貢價不足。果如戶判所奏。而米條則實無許貸之道。若以錢條。換貿關西米。留作賑廳穀。則京外俱便。故曾與戶判。有所酬酢矣。有司堂上趙時俊啓言。旣不發賣。本色留置。則便是穀物之衙門相換。似無妨矣。敎以。就議大臣草記。
정조 9년 · 강
命蔚山左兵營軍官金海珍上言。勿施。
정조 9년 · 목
有司堂上趙時俊啓言。蔚山左兵營右領軍官金海珍上言。有登對稟處之命矣。諸道馬兵。民皆不願。故乃以疲殘丐乞之輩。俱數塡充。戰馬戎裝。無一措備。頃年馬兵都試之創設者。蓋意其當實之民。爲其科路。或有願屬之類而然也。至於東萊別騎衛。以邊門重地。專爲慰悅之方。設行都試。則較他自別。而今者兵閫之校。援此兩例。欲創右領軍官都試之規。渠輩雖曰無料布。得免軍役。入屬校列。亦已幸矣。此而許施。則諸道營閫之校。必將接跡而起。論以一視之道。亦何可或許或否乎。後弊所關。不可不防。元上言勿施。猥越之罪。請令攸司處之。從之。
정조 9년 · 강
遞承旨李亨元成德朝。以徐鼎修李祖源代之。
정조 9년 · 목
敎曰。左承旨許遞。前望單子入之。○德朝不爲仕進。敎以。許遞。前望單子入之。又敎曰。新除授承旨牌招察任。
정조 9년 · 강
有政。吏曹判書趙時俊。參議金宇鎭。兵曹判書徐有隣進。
정조 9년 · 목
以李敬一爲副應敎。李城輔爲副率。
정조 9년 · 강
命水原府餉太。折半換作。
정조 9년 · 목
備邊司啓言。水原府使李復永牒呈以爲。本府軍餉時在米。爲二千七百三十石零。太爲六千一百五十九石。而該邑畓多田少。糶糴之際。有關民弊。餉太已分給條中。限二千石。作米捧上爲辭矣。參量換作。誠爲民國兩便之道。而第數千穀物。一時換作。事涉重大。所請中限折半請許令換作。允之。
정조 9년 · 강
許施湖南軍保布。錢米木參半上納之請。
정조 9년 · 목
備邊司啓言。卽見全羅監司李在學狀啓以爲。道內綿農。已判歉荒。各司各營上納軍保布。自今十月當爲始。限明秋。勿論純錢或錢木參半。從民願許捧矣。綿農若是失稔。則許多上納。有難以本色竝督。軍布雖重。民力宜顧。各營各衙門綿布。許令從民願收捧。而至於訓局。則綿布需用。與他軍門有異。請錢木參半上納。允之。
정조 9년 · 강
命彼人禁飭事。鳳城將處馳通。置之。
정조 9년 · 목
備邊司啓言。卽見平安監司鄭一祥狀啓以爲。薪島投接彼人。盡數逐送。而以流入彼人禁飭事。鳳城將旣有言及於義州譯學。則今於驅逐之後。似當通報於鳳城將處矣。其所爲說。不過言及於本府譯學輩。使之禁飭而已。不必別爲馳通於城將。請狀請置之。允之。
정조 9년 · 강
許施南兵營親騎衛都試沒技加資之請。
정조 9년 · 목
備邊司啓言。卽見南兵使申應周狀啓則以爲。親騎衛每年都試時。閑良居首及沒技者直赴殿試。出身居首及沒技。依事目權管承傳。而至於曾經邊將者。無他可施之典。首銜居首或沒技者。加資爲辭矣。蓋此親騎衛兩次都試。設行於春秋。而優等及沒技者。閑良則直赴殿試。出身則得差權管。而窠闕則旣少。人額則甚多。雖不能一時塡差。其所慰悅之方。比他道武士。非不優矣。今不必重施恩典。加資一款。才因北兵使狀請特施。則今於南關。不可異同。一體許施。恐合事宜。而若開竝施加資之路。末流之弊。似不無滋奸過濫之慮。沒技至於二三人之時。則使之比較。取其中居首一人。竝與優等人。施以加資之典。而如有自願邊將之人。則依前以邊將施行之意。分付南北兵營。請定式。允之。
정조 9년 · 강
命檢校直閣李秉模。罷職不敍。
정조 9년 · 목
敎曰。昨夜飭敎。何等申嚴。檢校之職。不過權察。至於持被。亦異於無往役。以此意屢次嚴飭。仍令追省記入直。自夜達朝。無意承膺。到今反稱病劇。寧有似此道理。若此則此宰臣。更無束帶供職之日乎。又復催促。徒損國綱。檢校直閣李秉模。亟施罷職不敍之典。此後行止。不欲復煩辭敎。使之知悉。
정조 9년 · 강
分揀金履彬拿處。
정조 9년 · 목
因拿處傳旨。敎以。分揀。
정조 9년 · 강
遣承旨。詣 宗廟　景慕宮。奉審摘奸。
정조 9년 · 강
景慕宮冬 享香祝。命親押。
정조 9년 · 목
因 香室受押單子。敎以。親押。
정조 9년 · 강
召見承旨徐鼎修于容安齋。
정조 9년 · 목
子曰。 永陵告由祭祭文。當親撰以下。勿使知製敎製進事分付。 景慕宮大祭親押。當於齋室爲之之意。亦爲分付。
정조 9년 · 강
召見監董堂上李文源。京畿監司徐有防。校正堂上李家煥于誠正閣。
정조 9년 · 목
予曰。碑役今至何境。有防曰。數日後。可以畢役矣。文源曰。碑石奉詣時陪進官。以兼監役擧行乎。予曰。唯。予曰。伐木時。相地官具聖元率去好耳。予曰。事役順成。可幸矣。予曰。校正之役。今至何境。家煥曰。連値殿座。未得着意爲之。只校數十餘卷矣。
정조 9년 · 강
領府事金尙喆。箚陳病狀。乞遞 景慕宮提擧。賜批。
정조 9년 · 목
箚略曰。第念 景慕宮提擧。責任之重。視他司尤異。顧臣病狀。去益癃痼。今番躬裸之時。不得趨參。乞遞本 宮提調。批以。雖未參班。安用過引。卿須安心勿辭。待日暖時。間間來參。仍命遣史官傳諭。
정조 9년 · 강
領敦寧鄭存謙。陳箚乞勘。賜批。
정조 9년 · 목
箚略曰。猥叨武試考官之任。始旣迷錯。終又劻勷。以致莫重殿試。講禮不嚴。噫。職是主試。事皆由臣。今於僨事之後。不思所以首實。則本罪之外。重添欺天之罪。乞命重勘。批以。惟予區區者迷見。欲使四維必張。在具僚猶然。矧於大官。寧欲抆拭掩覆乎。武擧講書。不若文試考券。栍籤高低。雜出各手。昨日之事。率由考官參考官之用意不公。卿之替當。無已勞乎。又若箚中。有百蠱壤云云。卿果追咎甚事。予於是益覺訝惑。前此無隱之言。不必長留在胸中。反復紬繹。卿須安心勿辭。益加善攝。仍命遣史官傳諭子武所命官。
정조 9년 · 강
校理李錫夏。以母病陳疏乞遞。批許救護。
정조 9년 · 강
掌令安廷鉉。避嫌乞遞。賜批許之。
정조 9년 · 목
避嫌略曰。向者引避。祗荷勘遞之恩。栢府新除。適値春塘親試之際。隨卽出肅。第念從前前蹤。旣難蹲據。且年前伏奉中丞除旨。揆以公格。亦有所礙。請遞臣職。批以。依啓。
정조 9년 · 강
命交易回咨。下送于使行齎去。
정조 9년 · 목
承文院啓言。交易咨文出來矣。撰出回咨。定禁撥下送于使行所到處。請齎去。允之。
정조 9년 · 강
命崔鎭一原傳旨。頒布。
정조 9년 · 목
敎曰。昨因鐵箭尺量時。不善擧行事。當該官員棍汰事下敎矣。今日取見兵曹啓下單子。昨日汰去時。崔鎭一卽柳葉箭尺量官。而原尺量官。卽判官李漢章也。漢章之推諉他官。尤極痛駭。當嚴處。先令兵曹査問草記。如是處分。則崔鎭一事當分揀。而帳殿出入。頑慢極矣。原傳旨。仍爲頒布。
정조 9년 · 강
命五宮奴婢宣頭案修正。待明秋擧行。
정조 9년 · 목
京畿監司徐有防啓言。臣於五宮奴婢事。有仰達矣。自年前革罷推刷官。使各其官査實加現。而第念各項應役與收布者。年六十以上。皆有頉免之規。而至於各宮奴婢。則懸頉之際。自前有情債。數甚不些。故其至貧窮無族屬之輩。毋論逃老及物故。皆不得懸頉。續案中。尙多有百餘歲者。此輩雖無收貢之事。徒擁虛簿。其在綜覈之道。不可一向襲謬。年六十以上。一幷刊去於案中。就其實貢數載錄。恐合事宜。且每十年宣頭案修正時。所入物力浩多。無處辦出。每口元貢外。加捧錢五十文。爲紙筆書寫之資。載在節目中矣。昨年爲十年之限。而未及擧行。今年則固當施行。而目今應捧之舊還。猶且分數而徵納。則惟此五宮奴婢。亦皆食還之民。在所當念。而旣竝督新舊之還。又加捧元貢之外。誠爲可悶。宣頭案修正。待明秋請擧行。從之。
정조 9년 · 강
命總廳移轉米。待明秋還納。
정조 9년 · 목
京畿監司徐有防啓言。峽邑被災處。還穀代捧事。蒙允矣。總廳移轉米之在於峽邑者。只不過三四百石內外。而開春則又當分給矣。方當新舊還倂捧之時。移轉米輸納。爲弊多端。今年則姑爲捧留本邑。待明秋還納本廳。恐合事宜矣。從之。
정조 9년 · 목
太廟冬享。在再明也。
정조 9년 · 강
太廟冬享香祝。命親押。
정조 9년 · 강
命海伯災實狀。親押時稟處。
정조 9년 · 목
因黃海監司嚴思晩災實分等狀啓。敎以。大臣有司堂上。明日親押時。入侍稟處。
정조 9년 · 강
命內局蔘別貿。令戶曹給價。
정조 9년 · 목
兵曹判書徐有隣啓言。內局蔘政。自經再昨年關東蔘蠲減之後。數爻大縮。昨年雖已復舊。用度轉益艱辛。引用明年條。而猶患不足。將至再引年之境。揆以事面。合有變通之道。臣意則明年引用條十斤。以丙申權減條中計除。依例以明年條更爲上下。而添價之出給貢人者。姑勿擧論。只以本價蔘一兩代錢七十兩。直爲上下於本院。以爲劣縮之需。則經費不至大損。蔘政庶可支用。而至於京貢蔘再明年條。待其當等。依例上下。亦合事宜。故敢達矣。從之。敎以。此是別貿。令戶曹給價。直下本院。
정조 9년 · 목
因原春監司李時秀災實分等狀啓。敎以。所請極爲精細。俱非難從之事。依狀請施行。至於舊還。則以已待分等狀本處分。有措語批答於大臣擧條者。今年穡事。雖曰免歉。新舊還上之一時幷督。民力必難支吾。之次邑舊還。一幷特許停退。稍實邑中嶺東諸邑瘡痍。決知其尙未決蘇。且經奉安之行。以此以彼。不可無別般軫念之道。舊還一體停退。俾小民知朝家懷保之意。須各專意新還事。令廟堂行會。
정조 9년 · 강
命檢校直閣望筒書入。
정조 9년 · 목
敎曰。檢校直閣。以其親病。昨日須資於二提學出去。今日齋宿。閣臣無一人進參。其可成說乎。檢校直閣望筒書入。待下批牌招。推移入直。檢校直閣親病。亦已差可。亦令入來齋宿。
정조 9년 · 강
御宣政殿。親押 太廟冬享 香祝。
정조 9년 · 목
具翼善冠袞龍袍。自內詣宣政殿月臺版位陞座。親押如儀訖。○命左議政洪樂性。有司堂上金華鎭趙時俊。藥房都提調徐命善入侍。予曰。次對則適値齋日。未得行之。而海西分等狀啓。昨始入來。而此是廟謨中最急者。特命召卿等耳。仍謂樂性曰。卿之病勢。尙未決復。明日參班。似難矣。勿爲隨駕好矣。樂性曰。每被曲念若此。實爲惶恐無地也。樂性曰。冬至使行。寫字官一員。例爲隨行。而大典通編所載。則以二員磨鍊。故今番使行。以此不無趑趄之端。故敢達矣。予曰。兵曹參知李家煥進前。予曰。通編中何爲而載錄耶。家煥曰。此編則非臣所編摩者。而載錄則分明矣。予曰。此則不緊甚矣。渠輩之八道軍官名色。於渠足矣。通編所載。則想必是書員各色矣。敎曰。東萊府使狀啓中。對馬島主還生事。卿等果聞之否。命善等曰。果爲得聞。而渠輩之生不生。非我國之所知。予曰。狀本中。雖有令廟堂稟處之意。而此則別無稟處委折。只於卿等之私書。以此意令萊伯知悉。無妨矣。命善曰。誠好矣。○還內。
정조 9년 · 강
永禧殿移還安當行與否。問議于時原任大臣及在外禮臣。
정조 9년 · 목
戶曹判書趙㻐啓言。 永禧殿雨漏處修改時。移還安當行與否。頃者下詢。而事體至重。不敢指一仰對矣。 殿內及楹外。不無輕重之別。當行而不行。與不當行而當行。俱甚不安。似當有一番定式。請下詢大臣處之。敎以。出擧條。遣禮官。問議于時原任大臣及在外知禮之臣。
정조 9년 · 강
永禧殿影幀移奉。命依稟擧行。
정조 9년 · 목
禮曹判書金履素啓言。 永禧殿影順奉安室內。後面屛壁相貼。無路奉審。向以稍前 移奉。俾盡遍審之意。有仰稟矣。今當 移還安之時。以此擧行。恐合便宜。而不敢擅便。敢達矣。從之。
정조 9년 · 강
命寧越胎封加封。更待下敎。
정조 9년 · 목
左議政洪樂性啓言。寧越胎封加封。事體重大。決不可一向遷就。且今春旣伏承待秋成擧行之敎。今已秋成。涓吉擧行之意。請分付該曹該監。敎以。更待下敎擧行。
정조 9년 · 강
命海西災實。更令區別狀聞。
정조 9년 · 목
左議政洪樂性啓言。黃海監司嚴思晩災實分等狀啓。所陳諸條。當爲次第稟處。而災結一事。切有所慨然者。先此仰達矣。本道風水所過處。災損非不孔酷。而初非通一道之災。則一萬五千結畓總。四千六百結災頉。固已萬萬過當。雖以綿田災言之。木綿大歉之時。間有從略許給之例。則事當詳細査櫛。精約區別。以待朝家處分。容或無怪。而今乃混同添入於畓災之中。幷請劃給者。萬萬未妥。道臣論責。姑徐之。宜從災結。正其事面。所加請災結三千一百八十結零中。限一千五百結。以畓災。加劃。幷與事目災。合三千結分俵。而必令守宰。親執擧行。請嚴明分付。敎以。戶惠堂及有司堂上。各陳所見也。有司堂上金華鎭啓言。田災畓災混同狀請。有難以幾結劃給仰稟。而若使之更爲狀聞。則存減之際。恐不無難便之端矣。戶曹判書趙㻐啓言。海西畓結。都不過一萬五千結。朝家給災一千五百結。不爲不多。至於田災。則綿田給災。雖非法典。不無近例。道臣所請。容或無怪。而田災幾結。畓災幾結。初不區別。語涉混淪。而揆以事體。誠爲未安矣。備堂徐有隣啓言。俄於閤外。與吏判有所酬酢而綿田之混淪擧論於畓災者。誠甚乖當。大臣雖或以減給仰達。初不區別。則顧何以憑考存減。臣意則更令本道。綿災畓災總數。區別狀聞後稟處。恐合事宜矣。有司堂上鄭民始啓言。混同陳請。不但有違法意。亦關後弊。更令區別狀聞。似好矣。惠堂趙時俊啓言。所請災結之多寡。姑勿論。綿災之幷入於畓災者。太欠區別之道。誠有混淪之失。且海西綿田災之從略劃給。不無已例。而亦出於特恩。實非自下仰請者。災總使之分別狀聞後。以爲或施或不施之道。似好矣。樂性啓言。臣則以減削分俵之意。仰達矣。諸議旣如此。更令道臣。區別畓災幾結。綿災給幾結指數狀聞後稟處。似好矣。從之。
정조 9년 · 강
命海西年分狀。依大臣所奏施行。舊還停退。
정조 9년 · 목
左議政洪樂性啓言。取見其狀本中諸條。則海州等七邑。置之尤甚。延安等十一邑。置之之次。黃州等五邑。置之稍實。仍爲尾陳諸條。幷令廟堂稟處。而其一。尤甚各邑新還。在前如此之時。多有相當穀代捧之規。尤甚限折半。之次邑限三分一代捧。而當此災年。新舊逋有難一時竝督。限今年停捧。其一。金川旣在尤甚。大興山城軍餉。限今年捧留該邑。其一。本道勅需大小米。民情皆願以錢代納。此是耗作錢取用之穀。則與元還有間。依定式折價以錢代捧。待明秋還作本色。其一本道詳定大小米。長山以南八邑。以本色上納。而海州等四邑。旣入尤甚。實無準捧上納之望。當年條作錢上納。其一。牙兵入防。自是定式。而遠地裏糧。隆冬赴番。實爲可悶。水陸軍旣已停操。則牙兵入防。一體停止。其一。推奴徵債。限明秋防塞事也。分等依狀請施行。新還代捧事。尤甚邑限三分一。之次邑限四分一。許令代捧。待明秋還作本色。舊還停退事。尤甚邑請退。事或無怪。而幷與之次稍實。而無所區別。且舊還之逐年分數收捧。自足流來法典。而今謂之新有令甲者。誠是意外。所請與下語。亦未穩當。尤甚邑特許停退。之次稍實邑。待分數行會。遞減徵捧。海州等四邑詳定大米。作錢上納事。長山以南小米。永定作錢。實是無前之曠惠。有司之臣。每以三南民人之偏苦。執以爲言。更請以本色收納。而未之或許。則今於許多結災頉後。略干數大米條。竝請作錢上納者。殊涉如何。狀中所請。雖指今年。一開此路。大關後弊。此一款。詢問戶惠堂處之。至於勅庫還米作錢事。耗條之年年作錢。添補勅需。自是應行之典。待明秋還作本色。初非可議。道臣之論。或者竝指元數而然耶。若然。則勅還比元還。尤爲重大。毋論多寡。不宜遽請作錢。況三萬石云云。前所未有之事。固已萬萬駭然。而雖是循例作錢之穀。本道穀簿。自來尠少。除出此三萬正穀。則明春農糧。何以繼排。且三萬石之價。當過十萬錢貨。當此錢荒之時。雖盡括一道內民間所儲。不足以當此數。如此乖當之請。不可以從違論。大興城餉捧留本邑事。本營牙兵入防停止事。推奴徵債限明秋防塞事。請竝依狀請施行。予詢諸臣。有司堂上金華鎭啓言。所請諸條。大臣旣已覆奏。別無可達之辭。而莫重還米之以錢代捧。不但大違法例。亦關後弊。許施與否。非所可論矣。戶曹判書趙㻐啓言。諸條箇固多可議。至於勅需穀作錢之請。係是錢還。而錢還則 先朝禁令至嚴。今此狀請。有違法禁。詳定大米之以錢上納。亦關後弊矣。有司堂上徐有隣啓言。所請諸條。或不無違式爽實者。而俱屬節目間事。至於勅還作錢。道臣之意。果若議到元穀。則大是法外。詳定大米作錢上納一款。小米作錢。旣出曠惠。則幷與略干條大米。而遽請作錢。甚非重惟正之道。亦甚慨然矣。有司堂上鄭民始啓言。勅還代錢云云。大非法意矣。有司堂上趙時俊啓言。勅需還穀當年耗條之作錢。自是逐年按式而行者。不必上煩朝家。至於元穀。則雖一包。何可以錢代捧。自歸於錢還之科乎。道臣之請。甚非矣。詳定大米作錢事。臣與兵判之意。一般矣。敎以。僉意別無異同。分等事。代捧事。城餉捧留事。詳定大米代納事。牙兵入防事。推奴徵債事。竝依大臣所奏施行。至於勅還三萬石作錢之請。駭怪極矣。將作他道譏笑之資。不徒此也。錢還一事。 先朝飭禁。不啻 截嚴。守宰之犯科。爲道臣者。尙可隨現査實。如律勘繩。以道臣有此請。非特大關後弊。卿等論罪之言甚當。此一款更無可論。舊還事。稍實邑。雖無流來舊還。而狀辭中。不言分等次第。混稱一竝停退。事之曚 昧。孰甚於此。今欲依備局分數。使之準捧。本道穡事。比關東尤有遜焉。道內舊還。特幷停退。
정조 9년 · 강
命北關舊還。以七分一減數。
정조 9년 · 목
左議政洪樂性啓言。各道舊還。以五分一分排磨鍊。而至於北道。則五分一之數。爲六萬八千餘石矣。聞本道南關田農之失稔。與東峽有異云。今此磨鍊之數。不無稍過之慮。故姑不發關。若減數於五分一之中。以七分一磨鍊。則庶可爲適中之道矣。敎以。備堂各陳所見也。有司堂上金華鎭啓言。北關舊還。元數甚多。故五分一當捧。殆近七萬石。而旣有稍過之慮。及此未發關之前。更爲減數磨鍊。似好矣。有司堂上徐有隣啓言。旣已分排之後。不必以未眞的之所聞。續續變改。依前分排行會。恐合事宜矣。有司堂上鄭民始啓言。兵判所奏。似無妨矣。有司堂上趙時俊啓言。舊還分排後。北道則姑未發關。而聞南關田農。不無失稔處。五分一之數。似有稍過之慮。俄於閤外。與大臣有所酬酢矣。敎以。戶判曾經北伯。亦陳所見。戶曹判書趙㻐啓言。舊還雖自京司。參量分定。而依分定盡捧。甚罕矣。今雖減數分定。而其果準捧。亦未可必。臣意則當初磨鍊五分一之數。似不必減之矣。樂性啓言。毋論五分一七分一。畢竟準捧之未可必。一也。而旣聞南關失稔之報。仍定五分一。則似欠軫恤之意。亦不無騷擾之慮。故俄以七分一減數之意。仰達矣。從之。
정조 9년 · 강
命節使拜表日子。更以念後推擇。
정조 9년 · 목
左議政洪樂性啓言。節使拜表。推擇啓下矣。使行之如是早發。必當貽弊於西路。且入栅時。與回還曆行。不得相値。多有掣肘之端云。拜表日子。更以念後推擇事。請分付該曹。從之。
정조 9년 · 강
命海伯嚴思晩。發緘取招。
정조 9년 · 목
左議政洪樂性啓言。該道臣狀本。不成年分體。田災請劃。混淪於畓結。舊還分排。誤稱以新令。勅需穀物。法意自別。錢還斂散。禁令至嚴。而有此三萬石作錢之請。揆以事體。誠極寒心。此外諸條之違式。辭意之未暢。猶屬細故。不可以新到之生疏。秋務之方殷。有所參恕。黃海監司嚴思晩請罷職。敎以。論其罪過。譴罷猶屬末勘。此道臣。到任屬耳。無怪其生疏。而所謂狀本。措辭也陳請也。太沒頭緖。無非荒說。此自有分等狀聞以來。所未有。然當初除命。無異特簡。如是顚錯。實非所料。方面體重。譴罷事。姑不允。以此批旨。令該曹爲先發緘。斯速取招以聞。似此格例間事。新到之人。何以照管。必是若裨若吏。從中作奸之致。該裨該吏。亦令該曹捉來取招。待捧供以爲照律懲勵之地。
정조 9년 · 강
命前直閣李秉模敍用。
정조 9년 · 강
拿處假通禮朴柱遇。
정조 9년 · 목
承旨安聖彬啓言。柱遇。殿座時。謂有身病。不爲來待。所當重勘。而本院請推外無他罰。何以爲之。敎以。拿處。
정조 9년 · 강
詣 宗廟齋宿。
정조 9년 · 목
具遠遊冠絳紗袍。乘輿出仁政門外。降輿乘輦。由敦化門。詣 太廟大門外。降輦乘輿。至降輿所。降輿入齋殿。出次改具冕服。詣望 廟禮位。行四拜禮訖。陞詣 廟內。各室奉番。還詣十一室。冊寶奉審。予曰。都提調鄭存謙。都承旨沈豊之。戶曹判書趙㻐。禮曹判書金履素。親審精裹。表紙中。若有 御筆則內裹。仍詣省器位。如儀訖。還出東門外石橋。乘輿至 廟南門外。降輿步過前路。乘輿至 永寧殿東門外。降輿詣望 殿位。行四拜禮訖。陞詣 殿內。第一室奉審。次詣各室奉審。還至第九室。冊寶奉審。印篆多刓。飭鐵鑠蝕。仍謂㻐曰。鐵印之鑠 蝕。予實初見。而卿或見之否。㻐曰。白鐵本自易傷。年久則例爲鑠蝕矣。予曰。此則不可不改之也。仍省器如儀訖。還入齋殿。改具遠遊冠絳紗袍。省牲如儀。奉俎官諸執事。不能成班。錯雜喧撓。予曰。押班監察。事過後拿處。仍命大祝竝進前。予曰。行 祭時酌酒之際。每患不均。各別申飭。無至如前之爲也。還入齋殿。命左承旨徐鼎修入侍。予曰。有司堂上徐有隣。持守禦使狀啓入侍。又命他有司堂上金華鎭趙時俊。同副承旨李祖源。摠戎使金思穆入侍。予曰。此狀啓所言果何如。華鎭等曰。非但此也。逋吏之已故者。無處可徵。至於族徵里徵云矣。予曰。此是悶憐處也。大抵廣州尤甚此弊。而勢固然矣。其中或有生存者乎。思穆曰。年久逋吏。想無生存之理矣。予曰。此則分等蕩減好矣。予命豊之。持本 宮謄錄册入侍。○敎曰。取見謄錄册。丙申以後。尙不謄置。本署事體。何等莫重。而掌故文字。如是不留意。都提擧無怪其不欲躬檢細務。旣聞之後。不可不申飭。自明日修整。儀軌。亦令修整。
정조 9년 · 강
禮曹。以節使拜表。以今十月二十一日推擇啓。
정조 9년 · 강
分揀監察柳烶汰去。
정조 9년 · 목
因汰去傳旨。敎以。聞其事勢。非監察之罪。豈可以自首之事汰去。此傳旨分揀。
정조 9년 · 강
行 太廟冬享大祭。
정조 9년 · 목
時至。具冕服。詣版位。行四拜禮。詣盥洗位盥洗。禮儀使禮曹判書金履素。仍詣 神位前。三上 香奠幣。進幣爵酒官吏曹判書趙時俊。奠幣酌[爵:I-POSITION]酒官吏曹參議金宇鎭。次詣各 室。上 香奠幣如儀。大祝吏曹佐郞申耆。弼善趙弘鎭。校理鄭萬始。副校理趙濟魯。副司果朴廣源。副司果尹序東。副司果徐美修。副司果李東稷。副司果李翼晉。副司果成權[種:I-PERSON]仜。副司果李延伋。校理李錫夏。副校理李太亨。副應敎李敬一。讀祝訖。降復位。亞獻官判府事徐命善。終獻官判府事金熤。行禮如儀。行飮福禮望燎禮。禮畢。還入齋殿。改具遠遊冠絳紗袍。乘輦至大門外。予曰。 廟庭各別修掃。降輦乘輿。由敦化門還內。
정조 9년 · 강
召見檢校待敎李崑秀于重熙堂。
정조 9년 · 목
實錄奉安後入來也。○予曰。何以往還。 奉安彩輿。下去時折傷云。所聞誠甚驚駭矣。果能無撓復命。還可幸也。崑秀曰。別無大段折傷處。而以其新造故。反不如舊製矣。 御製奉來。姑爲權安于本閣耳。予曰。唯。
정조 9년 · 강
命大典通編印本差誤。付籤持入。
정조 9년 · 목
敎曰。大典通編印本中差誤處。如已看詳。付籤。明日大臣入侍時。同爲持入事。遣史官傳諭于金奉朝賀。
정조 9년 · 강
領敦寧鄭存謙。陳箚自引。賜批。
정조 9년 · 목
箚略曰。臣濫叨本署都提之任。謄錄修置。卽是應行之事。而矇未之知覺。至若守僕。任事於至敬之地。宜擇其謹愼解事者。而乃使生疏歷淺者。錯於其間。莫非臣不能照管檢飭之罪。而陪參 享班。深增兢蹙。乞勘臣罪。批以。所引二件事。俱不足深引。至於已奉審 册寶之再行奉審。此最欠敬。然亦旋爲覺得。卿須安心勿辭。益加愼攝。仍命遣史官傳諭。
정조 9년 · 강
遞承旨徐鼎修安聖彬洪仁浩。以柳烱曺遠振林濟遠爲承旨。尋遞烱遠振。以朴祐源李泰永代之。
정조 9년 · 목
敎曰。當該承旨遞差。又敎曰。在外及呈病式暇承旨竝許遞。前望單子入之。待下批牌招察任。又敎曰。在外承旨許遞。前望單子入之。
정조 9년 · 강
施判府事李徽之隱卒之典。
정조 9년 · 목
敎曰。昨問參班與否於僚相。亦不以病未參班爲對。卽聞有奄逝之報。殊甚慘惻。成服日遣近侍致弔。該曹雖已磨鍊。致祭亦爲遣近侍爲之。祿俸限三年輸送。擧哀一款。適値齋日。依近例停止。又因徽之卒逝單子。敎以。以相職纔下隱卒之敎。而此大臣又經閣職。原任閣臣別致賻。曾有定式。令本閣分付該曹。使之擧行。致弔致祭等事。一體按例擧行。
정조 9년 · 강
命畿營分等狀啓。明日稟處。
정조 9년 · 목
敎曰。畿營分等狀本來到。明日大臣備局有司堂上畿伯入侍稟處。諸宰中稟事堂上等令來待。因此思之。目今秋務方殷。所謂請災結。從違間。尙不許施。民事可悶。況有推職緘未勘裨吏取招之命。如是之際。該道伯必當引義廢閣公務。緘答及裨吏等。令該曹星火催促。俾無淹滯之弊。
정조 9년 · 강
分揀馬醫司僕朴廷輝充軍。
정조 9년 · 목
敎曰。無論有情無情。如渠蟻蝨之賤。犯科至此。雖有嚴棍充軍之命。大抵牧場與邊鎭有異。渠輩何足深誅。馬醫司僕充軍人。特爲分揀。差代望筒。今番姑爲勿施事。遣史官傳諭于司僕一提調。仍又分付兵曹。
정조 9년 · 강
命趙應鉉。嚴問委折。
정조 9년 · 목
敎曰。關西結案罪人趙命海供招已上來。令該府後坐起時。時囚罪人趙應鉉處。發問目。嚴問同情委折。萬一遊辭發明。當刑推得情。期於輸款以。此分付該府。
정조 9년 · 강
放韓文杞等。配韓文構。
정조 9년 · 목
敎曰。刑曹都囚徒中韓文杞韓文禱竝放。韓文構所犯。事關紀綱。照律定配。以懲他掖隸事。分付刑曹。
정조 9년 · 강
放假通禮朴柱遇。西部奉事鄭可容等。拿處刑曹佐郞尹說。
정조 9년 · 목
敎曰。拿處假通禮部官。竝附過放送。○承旨李祖源啓言入啓文書。何等審愼。而刑曹都囚徒錄啓。至有刀剪紙端。半割字劃。事之欠敬。莫甚於此。該堂上推考。郞廳所當重勘。而本院請推外無他罰。何以爲之。從之。敎以。郞廳拿處。
정조 9년 · 강
命堂后日記。改修整。
정조 9년 · 목
敎曰。以知申所奏推之。近來堂后日記之不成。樣可以知之。筵稟申飭之後。焉敢若是稽忽。當該注書等。自明日來會朝房。一一較準。改修整以納。當抽栍所取見。伊後現發。則該注書當拿問重勘。以此各別嚴飭。
정조 9년 · 강
王大妃殿進御人蔘正末。命停止。一錢五分重人蔘粟米飮。依前方。自明日一貼式煎入。榻敎也。
정조 9년 · 강
召見大臣以下于誠正閣。左議政洪樂性。有司堂上徐有隣趙時俊。稟事堂上趙㻐。京畿監司徐有防。總裁大臣金致仁。藥房都提調徐命善。
정조 9년 · 목
予命醫官入診置之。予曰。李判府事。誠可慘惻也。致仁曰。果是意外。予曰。此大臣之登第。何年耶。致仁曰。丙戌年矣。予曰。誠可謂有福也。仍謂致仁曰。卿之神色。近則果好矣。致仁曰。見今筋力殆盡。行步之際。自多顚仆 矣。予曰。大典通編誤字卷入來乎。仍命持入。予曰。寫字官條。以二人磨鍊。未知何意耶。致仁曰。是國事備不虞之意。率人亦何妨也。予曰。二員則太不緊矣。致仁曰。俄因此事。適考故事。則使行留館時。適有箋文中改書事。而寫字官以其眼病之猝發。不免狼狽。故 先朝以此稟定。以二人磨鍊矣。予曰。卿等之意何如。命善曰。上使軍官。數本太少。又以寫字官。入其中。則不無難處之端。軍官各色。則似不緊矣。樂性曰。軍官各色。不緊甚矣。予曰。予亦以此不緊。今聞奉賀言。舊制不必改除也。僉曰然矣。予曰。鑄錢事。今欲稟定耶。樂性曰。俄者閤外。以此與戶判相議。而向有後日次對稟處之命。故姑置之。而事目則待令矣。予曰。戶判出去持入。予曰。事目則果善爲矣。卿意何如。致仁曰果好矣。而若此則貿銅之道。似難矣。樂性曰。事目今旣成出。而鍮錫貿取之道。尙不區處。此是第一款節。聞再昨年使行譯官輩。貿錫以來矣。聞價本之無利。仍爲置諸栅門而來云。今番使行。若出來則似好矣。予曰。其數幾何。樂性曰。數則不甚多矣。㻐曰。此則無論數之多寡。是渠輩之料理者。雖出來。不必從其願給價矣。蓋我國則鍮錫等物。貿於他而鑄之。故別無爲利。反以爲害。今雖設鑄。別無有益矣。予曰。雖然。旣有成命。不可仍於置之。樂性曰。頃日禦將所奏。大錢出用事。果甚便好。故取見本錢貌樣。則體大而敦厚。制堅而長久。且爲利大矣。予曰。此言果好。而聞之則雖曰其然。行之則必有後弊。不若置之也。命善曰。聖敎至當。若以次行之。則錢路爲二。藏置甚易。亦非法典所載。恐不得行之矣。致仁曰。徐判府所奏。誠然矣。予曰。鑄錢事。旣已完定。本錢不可不及今區劃。取考癸巳前例。則本錢以三十三萬兩磨鍊矣。今亦依此數區劃。予曰。卿等之意何如。致仁曰。自前鑄錢。害多而效小少。固難輕易擧行。而然旣鑄之後。必須盡具容入。排日督成。無少間斷然後。庶可少弊。且不顧其弊爲此者。爲經費也。爲錢荒也。不可不一時優鑄。俾除數數開鑄之擧矣。命善曰。臣亦本以不鑄爲便。而今則勢難但已。比癸巳倍鑄。一以除數鑄之弊。一以開流泉之路。似好矣。予曰。戶判與有司堂上。各陳所見。㻐曰。鑄錢弊多利小少。而臺臣之疏。盛陳民怨。故臣則自初下詢之時。旣以設鑄難便之意。有所仰對。今無別般仰達矣。有隣曰。鑄旣有弊。不宜數數。且今開鑄。欲救錢荒。則比前優鑄然後。庶幾責效。而但較量京外錢儲。則本錢區處。勢難辦出。是最可悶矣。時俊曰。不鑄則已。旣鑄之後。似不可不優鑄。以除數數開鑄之弊。旣有言端。故敢達矣。大抵鑄錢。非爲取利也。只爲泉貨之流通。則不計嬴餘之多少然後。盜鑄挾鑄之奸。不期祛而自祛。且錢體必務敦厚。雜鐵切勿相楺。庶可爲久遠流行之道矣。予曰。以六十七萬而零磨鍊。㻐曰。臣之所奏。非欲避免。頃日筵中。旣已仰奏。而銅價比前太多。物貨若是騰湧。今雖設鑄。必也有害而無利矣。予曰。利之一字。不必用於今日朝廷。設鑄。而雖曰無益。今已完定。不可中廢也。有隣曰。 王大妃殿進御人蔘正末。何以爲之耶。予曰。粟米飮煎入。
정조 9년 · 강
召見補土堂上具善復李文源于誠正閣。
정조 9년 · 목
英陵奉審後入來也。○予曰。圖形入之。予曰。役處何如。 文源曰。頗多矣。自山脊間間微汰。至於山下。則潰決處。廣幾爲數尺。長爲一百十步。其下又有大鑿處。長爲百四十五步。廣爲十四步。深則或五丈餘或二丈矣。予曰。地師具聖元。亦爲待令乎。使之入來。予曰。所見何如。聖元曰。不可不補土矣。予謂善復曰。石子輸運。何以爲之耶。自今次次運置。亦無妨也。文源曰。臣以 永陵碑石事。仰達矣。昨聞刻手言。若仍舊碑刻用之。則前面勢將磨用。而籠臺則必有磨隙。臣意以爲碑石之入於籠臺處。不必盡磨。只磨籠臺上出見前面入刻則好矣。而然似涉苟且。未知何以則爲好矣。予曰。卿意似無妨。仍命日官池日賓。使之待令。善復曰。臣於國事。不避水火。而今有鑄錢堂上差下之命矣。臣以鑄錢事。幾至死境。而堇保賤命矣。而今切難更當此任。伏乞體諒矣。予曰。此則無乃過乎。今來不必引義矣。善復曰。鑄錢時。必以軍門大將差下堂上之意。欲以軍兵中匠手入鑄之故耳。今戶判。則軍門匠手。決不許入云。若此則爲其兵者。豈無稱冤之端乎。予曰。匠手則一也。不必拒之也。善復曰。以臣情地。實難擔當矣。予曰。大臣旣已稟處。不必多言。善復曰。左相之以臣仰奏。想必未料而然矣。俄於賓廳相見。而左相言內。亦云忘却前事。而有所仰稟。自上必有下諒之道矣。予曰。此則不然。旣已稟處。又何有下諒之事乎。善復曰。臣與左相同年矣。俄者。果以戲言相笑。而同甲之相恃。異於他人。諺所謂死後必捉去爲言矣。予曰。筵席間。不必以此等語爲說也。
정조 9년 · 강
差下鑄錢堂上具善復。
정조 9년 · 목
左議政洪樂性啓言。鑄錢雖令戶曹主管。而軍門中。不可無同爲擧行之人。訓鍊大將具善復鑄錢堂上。請一體差下。從之。又啓言。數爻旣已停當。區劃衙門。以草記請仰達。從之。
정조 9년 · 강
許施畿伯永平等邑代穀折半之請。
정조 9년 · 목
左議政洪樂性啓言。京畿監司徐有防狀啓以爲。今年穡事。災損雖有淺深。成就別無彼此。故不爲分等。而第濱海醎鹵之處。奉天沙石之土。或有全無耕穫者。每就災結磨勘。而地部元無災名之頉下者。實災一千八百七十七結。特許劃下。俾均惠澤之地。麥粟失稔之狀。餉還轉輸之弊。竝請令廟堂稟處。其一。峽農專務麥粟。而今年失稔。無異於災歲。永平朔寧及長湍近災十面。以相當穀。限折半代捧。待明秋。還作本色事也。其一。大興山城所受軍餉。最爲湍民之弊。姑爲捧留本邑。待明秋。還納本所事也。其一。江都米。癸卯設賑時。南陽六邑之移轉者。爲二千一百石。姑爲捧留本邑。待明秋。準納本所事也。其一。推奴徵債。限明秋防塞事也。今年畿農。雖曰登稔。間不無被災之處。如干災頉。勢所必有。災結所請。無甚過濫。依此許劃。以爲從實均俵之地。永平等三邑代穀事。折半之請。稍過分數。限三分一。許令代捧。待明秋。還作本色。大興城餉及江都移轉米之捧留本邑事。餉穀雖重。民力宜念。竝爲許施。使之待明秋還納本所。推奴徵債防塞事。亦爲依狀請施行之意。請分付。從之。敎以。代穀事。聞于畿伯。民情亦可推知。三邑代穀。依狀請。以折半許施也。
정조 9년 · 강
許施嶺南分等狀代捧及捧留之請。
정조 9년 · 목
因慶尙監司鄭昌順分等狀啓。敎以。狀請之精約。實爲諸道之最。四十餘結俵災。比庚戌減半。比己亥猶且不及。以本道幅員之多。加之沿峽蟲水爲災。大體農形。損於昨年。則惟此所請。決知其十分稱當。何必回啓。依狀請施行。代捧及捧留事。附陳徵債防塞事。諸道皆已許施。竝依狀請施行事。回諭。
정조 9년 · 강
命樂安郡守沈默之。勿出代。
정조 9년 · 목
敎曰。政官牌招開政。守令有闕及瓜滿之代。今日政差出。俄聞吏判言。樂安亦在瓜遞中云。移換纔踰數朔。考蹟績亦未一經。迎送之際。徒貽民弊。且與生手有異。似此弊邑。宜責久任。樂安郡守蘇弊間。姑勿出代。
정조 9년 · 강
英陵補土物力。命令廟堂區劃。
정조 9년 · 목
訓鍊大將具善復啓言。補土當待來春。而運石不可不預先擧行。未寒之前。收聚雜石。且送每津津船各一隻。使本州牧使主管。以勤幹將校健實沙格。給料定送。多數運石。下置江邊。而自京亦送運沙車。以爲輸入役所近地。事甚便好。敢達矣。從之。敎以。今聞卿等言。役處之如是浩大。未曾意到。一時遲滯。極甚悚然。石子則自不多日內運置。地方官因定差使員。使之竭誠奉行。運置形止。隨卽校報巡營。自巡營一一狀聞。補土役事。待解凍。卽當爲之。所入物力。令廟堂區劃草記。卿等仍定補土堂上。預爲留意。期於完築。
정조 9년 · 강
右副承旨李祖源。疏論訓將具善復。仍徑出。賜批。
정조 9년 · 목
疏略曰。俄者筵中。訓將臨退時奏語。萬萬猥屑。全沒敬謹之意。此將臣之登筵偃蹇。自是伎倆。不料若是無嚴。事當卽地請譴。而以臣生疏。未及周旋。以此情踪。豈可晏然於惟允之地乎。徑出禁扃。亟賜譴斥。批以。筵奏雖涉支蔓。正卿辭免。亦有前例。爾其勿辭。卽速察職。
정조 9년 · 강
遞承旨林濟遠。
정조 9년 · 강
判下兵曹永禧殿展拜時軍兵磨鍊草記。
정조 9년 · 목
因該曹草記。敎以。訓局步軍六哨。馬軍二哨隨駕。禁軍三番隨駕。訓將以補土堂上。明將辭朝。以御將代領。留陣則摠戎使率御營出番鄕軍各二哨。三營入直馬軍騎士。都領留陣。馬軍騎士入直。各留五各出用事。分付。
정조 9년 · 목
以李慶麟爲漆原府使。柳鎭豊爲海美縣監。南麟耇爲比安縣監。
정조 9년 · 강
秋曹。以韓文構昆陽郡定配押送啓。
정조 9년 · 강
永禧殿還安 祭香祝。命親押。
정조 9년 · 강
明日 弘陵碑文御筆陪進。命徐龍輔進去。
정조 9년 · 목
敎曰。明日 弘陵碑文御筆陪進。以原任直閣徐龍輔進去。仍詣 陵所奉審以來。更思本 陵陵役。 達城本房人。豈可不參。本 陵令。以府院君直泒中在職者。口傳相換。使之待明朝肅謝進去。
정조 9년 · 강
敬陵弘陵補土。 明陵修補時。告由 祭。命設行。
정조 9년 · 목
禮曹啓言。 敬陵弘陵補土。 明陵修補。以今十月初十日擧行。而三 陵告由 祭。同日曉頭設行之意。請知委。允之。
정조 9년 · 강
禮曹以 永禧殿修改時 移還安當否問議啓。
정조 9년 · 목
該曹啓言。 永禧殿 移還安當行與否。問議于時原任大臣及在外禮臣命下矣。發遣本曹郞問議。則左議政洪樂性以爲。本 殿事體。與 太廟無異。而 太廟則無論楹內楹外。修改時一體 移安云。此等禮節。亦似不宜異同。博詢裁處焉。領府事金尙喆病不獻議。領敦寧鄭存謙以爲。至敬至重之地。因楹外暫時修改。 移還安之擧。誠爲重難。先正臣李珥之論 移還安之節有曰。廟中改排器物鋪陳。暫修雨漏處。不動祠版之事。則告祭用望參之儀云。此論士庶家禮也。至於王朝典禮。無可以考據傍照者。 太廟事例。亦無楹內外之別。不宜異同。伏惟上裁。 判府事徐命善以爲。役處在於楹內。則勢將升屋。不得不 移安後行之。若於楹外修改。輒行 移安。還涉重難。此所以有楹內外區別之議也。 太廟事例。亦果如此云。惟看役處大小。楹外淺深。臨時稟定而處之。恐爲得宜。伏惟上裁。判府事李福源以爲。揆以尙靜之義。極知 移奉之爲未安。且以雨漏一節言之。漏處難在此。所漏之因。或在於彼。楹之內外。未易分別。修改時若不能盡意容手。則未久生頉。此亦不可不慮。伏惟上裁。判府事金熤以爲。 眞殿肅嚴之地。因楹外有事。至於 御眞移安。誠甚未安。今此收議之命。實出於必愼必敬之聖念。 太廟眞殿。其例似無異同。伏惟上裁。贊善金履安以爲。學術寡陋。尤幪禮說。何敢僭有論說於至重之儀章。而況臣所被榮選。一未當趨承。則只依舊一蔭吏。以蔭吏之賤。妄冒儒臣之遇。尤非私義之所敢出。只自俟誅而已。前持平閔彝顯以爲。朝家典禮。講之無素。則不敢仰對。諮議曺霖以爲。朝家有事。何敢輒預末議。竊念禮有有事則告之。似有祭告之節。亦似無楹外之別。國家典禮。旣重且大。以臣昏昧。不敢有所論云矣。請上裁。敎以。簷頭修改。自可設梯。楹內外則皆須升屋然後。可以整葺。今番收議之命。蓋出於難愼之意。觀此大臣儒臣之獻議。大體別無參差。依前規例升屋修改。則 移安一節磨鍊。
정조 9년 · 강
弘陵獻官。命以禮曹參判爲之。
정조 9년 · 강
召見承旨朴祐源于重照堂。
정조 9년 · 목
予曰。鑄錢處所。定於何處。而員役工匠。已盡分排與否。問于戶曹知入。
정조 9년 · 강
召見承旨閣臣補土堂上禮戶判檢書官于誠正閣。承旨趙時偉李祖源。提學吳載純。檢校提學徐浩修。直提學朴祐源。檢校直閣李秉模徐龍輔。訓鍊大將具善復。禮曹判書金履素。戶曹判書趙㻐。檢書官朴齊家。
정조 9년 · 목
予下 弘陵碑文御筆。使閣臣與檢書官寫字官等。校正補劃。又命戶曹郞廳與匠手。待令于閤外。又命禮戶判曰。見今雨意。尙未快霽。蓋瓦沾漏。亦似易傷。明日 永禧殿修改之役。恐難爲之。未知何以則爲好。問于日官。差退數日。更爲卜吉好矣。履素曰。臣等已爲爛熳商量。而明日以後。則十八日爲吉。其間則無吉日云矣。予謂日官池日賓曰。明日果不雨乎。日賓曰。似不雨矣。予曰。日賓之擇日。自前屢驗。誠不偶然矣。修掃排設等節。已盡擧行。而 祭物亦已陪進乎。殿監朴壽崙奏曰。修掃排設。姑未及擧行。而 祭物昨已陪進。幾盡熟設矣。予曰。今已傳 香。或因事故。差退數日。則猶或可也。至於十八日。則爲日稍久。豈不悚悶乎。已奉之 香。勢難還捧奉。到今儀文爲重。工役較輕。樑上塗灰。則待晴退行。明日則只以改瓦之役。似好。卿等之意何如。㻐等曰。今雖開霽。濕瓦猶患有踐踏致傷之慮。而見今雨勢。尙無霽意。今若草草完役。又復有頉。則 移還之擧。事面重大。伏未知何以則爲好。而第伏念雖已傳 香。與行 祭前後。煞有間焉。第觀今夜。雨若不止。則恐難擧行矣。予曰。事係重大。訓將禮參。亦陳所見也。善復等曰。雖已傳 香。與行 祭之後有間。姑觀曰勢。追後修改。亦未爲不可矣。予曰。 承旨亦陳所見也。時偉等曰。告由前後。設或有間。而今已傳 香。事係至重。未知何以則爲好矣。予曰。在昔 先朝。雖尋常動駕。未嘗退行。今若拘於前頭之有頉。還奉 香祝。極甚未安。獻官之近八日省記留待。亦不成說。以明日修改爲定。而姑觀今夜日氣。更當下敎矣。又謂善復等曰。卿等今日出往 陵所。始北漆之役好矣。文源曰。始役之際。自多擧行之節。明當始役。恐似差晩矣。秉模等較正碑文。敎曰。卿等卽爲奉往。印出時。粧簇子以進也。文源曰。簇子粧纊。自 陵所擧行乎。自政院爲之乎。予曰。此則考前例爲之。仍命曰持入。而六件內。一件奉安于奉謨堂。餘五件內入好矣。命補土堂上陪進。
정조 9년 · 강
召見承旨李祖承朴祐源。奉審閣臣徐龍輔于重照堂。
정조 9년 · 목
予曰。 御製碑文。有添書字。奉往之行。姑爲留待畿營事分付。檢書官一人。使之待令。仍書下二字。命朴齊家奉往塡書以來。予曰。明日 永禧殿移還安時。侍衛贊衛。使之沐浴澣依。各別致潔事。分付兵曹。忠義輩。亦爲一體致潔之意。發牌勳都申飭。予曰。奉審無頉乎。龍輔曰。馳詣 弘陵。奉審 陵上殿內無頉。摘奸諸執事進排官。亦皆無頉矣。予曰。碑石北漆。已始之乎。龍輔曰。今日日勢已暮。明當始役云矣。
정조 9년 · 목
政院。以十一日取稟也。
정조 9년 · 강
召見校正堂上李家煥于誠正閣。
정조 9년 · 목
予曰。近日所校正。爲幾何耶。家煥曰。謄出 御製及誌狀一卷。已盡閱。而刊本之在 奉謨堂件。姑未得見矣。予曰。 奉謨堂奉安件。未得奉出者。日後通于閣臣。一番入見似好矣。家煥曰。分授輿誌考矣。予曰。大抵撰次之法。譬如作舍。先定基址。次定間架。然後可得易成。而此册則尙未定規模矣。
정조 9년 · 강
命冬至陳賀權停。
정조 9년 · 목
敎曰。再明以後。連値齋日。次對明日來會。
정조 9년 · 강
命西原縣監李學源當日下送。
정조 9년 · 목
吏曹以學源謂有身病。終不還官啓稟。敎以。各別申飭。當日下送。
정조 9년 · 강
命大司成以無故人差出。
정조 9년 · 목
因臺諫有闕政。敎以。明日爲之。大司成以在京無故人差出。
정조 9년 · 강
命助泥鎭漂人護送。咨文撰出。順付節使。
정조 9년 · 목
備邊司啓言。助泥鎭漂漢人。使本道譯學交付於關西譯學處。以爲護送。而咨文撰出。定禁撥下送灣府。順付節使之行。而使行如已渡江。仍令灣府譯學。領付鳳城之意。一體嚴飭。請分付。允之。
정조 9년 · 강
命禁府草記。後日稟處。
정조 9년 · 목
義禁府啓言。代射張弼萬等五人。謀議代射李福良等三人刑配。擊錚罪人金光獻。刑推捧供。而自王府推治。大是法外。還送刑曹。使之擧行。此後則凡係出身移本府之類。另加區別。毋得混同之意。請分付刑曹。敎以。大抵常漢之冒點科名者。拘於法式。刑曹京兆不得推治。每請移屬王府。事面不但屑越。名分由是紊亂。朝家以此常所痛駭。特以事係續典條例。不敢輕易變通矣。觀此草記。卿等正合予意。然所引續典文字。卿等蓋未諦察句語本旨。右人等雖曰蠢蠢常漢。毋論若射若銃。俱是武科及第。元非雜科出身也。儀文中正科出身云者。正指此輩。此所以里礙難通處。至於納粟軍功等常賤出身。非謂決科者。續典法例未改之前。此草記勢難從施。今姑置之。如有方便之好道理。後日登對時稟處。
정조 9년 · 강
行次對于誠正閣。仍召見輪對官。